Մինչեւ ԱՄՆ-ի նախագահ Դոնալդ Թրամփը պատրաստվում էր հանդես գալ Երուսաղեմը Իսրայելի մայրաքաղաք ճանաչելու մասին հայտարարությամբ, նրան բոլոր կողմերից էին կոչ անում հրաժարվել նման քայլից՝ կանխատեսելով, որ այն կդառնա նոր բախումների ու թշնամանքի պատճառ։ Սակայն Թրամփը, մի կողմ դնելով բոլոր հորդորները, ցանկացավ հավատարիմ մնալ նախընտրական արշավի ժամանակ տված իր խոստումին։